Добри Жотев
Предопределеност

chitanka.info

Макар очите ми очите ти да дирят —

ще се разминем ние,

тъй както разминава се устата

с неказаната дума,

тъй както разминава се дланта

с несбъднатата ласка,

тъй както разминава се сълзата

с очите незаплакали.

Макар ръката ми ръката ти да вика —

ще се разминем ние!

И ще остане само тая нощ

и бялата тъга по нея,

и тоя стих!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.